বিশেষজ্ঞ হওয়া সত্ত্বেও প্রশ্নপত্রে ভুল! ক্ষোভ হাইকোর্টের

ওয়েব ডেস্ক : প্রকাশিত হয়েছে এসএসসির (SSC) একাদশ ও দ্বাদশ শ্রেণীর ফলাফল। সেই পরীক্ষার প্রাথমিক ও চূড়ান্ত উত্তরপত্রের মধ্যে ফারাক নিয়ে মামলা হল কলকাতা হাইকোর্টে (Calcutta High Court)। উত্তরপত্র যাচাই প্রক্রিয়ায় প্রশ্নপত্র প্রস্তুতকারকের ভূমিকা প্রশ্নচিহ্নের মুখে। বিশেষজ্ঞ হওয়া সত্ত্বেও কেন প্রশ্নপত্রে (Question paper) ভুল কেন? কমিশনকে প্রশ্ন করলেন বিচারপতি বিশ্বজিৎ বসুর।

শুনানির সময় আবেদনকারীর আইনজীবী সুদীপ্ত দাসগুপ্ত জানান, ‘সংশ্লিষ্ট প্রশ্নের প্রাথমিক আনসার কি-তে সঠিক উত্তর হিসেবে ‘ডি’ উল্লেখ করা হয়েছিল। কিন্তু চূড়ান্ত আনসার কি-তে ‘বি’ ও ‘সি’-এই দুটি উত্তরকে সঠিক বলা হয়েছে।’ এর পরেই এ নিয়ে তীব্র প্রতিক্রিয়া জানান বিচারপতি। তিনি প্রশ্ন তুলে বলেছেন, ” আপনাদের অধ্যক্ষ, শিক্ষক, পেপার সেটাররা “ডি” কে উত্তর ভেবেছে। তাঁর মানে তাঁরা জানেনা। কি ধরনের শিক্ষক তাঁরা? যাঁরা প্রশ্ন তৈরি করছে তাঁরা বিশেষজ্ঞ নিশ্চয়। তাহলে এতো দ্বিধাবোধ কেন? ”

আরও খবর : পূর্ব রেলের বড় উদ্যোগ, শিয়ালদহ ডিভিশনের ১৩টি স্টেশনে চালু ‘দাওয়া দোস্ত’

কমিশনের পক্ষের আইনজীবী কল্যাণ বন্দ্যোপাধ্যায় (Kalyan Banerjee) যুক্তি দিয়ে বলেন, “এটা এক্সপার্ট কমিটির ওপিনিয়ন। সেটা আমাদের বেঁধে দিয়েছে। আমাকে তাঁদের মতোই চলতে হবে। সেটা ভুল হলে আলাদা বিষয়।” এ নিয়ে বিচারপতি বিশ্বজিৎ বসু বলেন, “তাহলে কি আদালত এক্সপার্টদের ওপরে ওভার একসপার্ট বসাবে। যেটা রুল অনুমতিযোগ্য নয়। সেটা আদালত বলতে চায়না তাহলে প্যান্ডরার বাক্স খুলে যাবে।” এর পরেই আবেদনকারীর আইনজীবী সুদীপ্ত দাসগুপ্ত বলেন, “তাহলে তো মার্কস দেওয়া উচিত। একটি প্রশ্নের এতো উত্তর হলে।”

এর পরেই আদালত পর্যবেক্ষণে জানায়, লিখিত পরীক্ষায় (Exam) একটি প্রশ্নের প্রাথমিক আনসার কি ও ফাইনাল আনসার কি’র মধ্যে পার্থক্য। রুল অনুযায়ী কলেজ, বিশ্ববিদ্যালয়ের অ্যাসিস্টেন্ট প্রফেসররা প্রাথমিক আনসার কি তৈরি করেন। আদালতের প্রশ্ন এটাই যে, কমিটি কোন প্রফেসরদের পেপার চেকার হিসেবে নিয়োগ করে? আদালত এক্সপার্ট নয়, তাই তাঁদের ওপরে মতামত দিতে পারেনা। তাই এর বিবেচনা কমিশনকেই করতে হবে।

এর পরেই আদালতের তরফে বলা হয়, অ্যাসিস্টেন্ট প্রফেসর কী প্রশ্ন সেটআপ করছে তা দেখতে হবে কমিশনকেই। যত দ্রুত সম্ভব বিবেচনা করতে হবে। আবেদনকারীদের সুযোগ দিতে হবে। আপনাদের কমিটি, এক্সপার্ট, আপনাদের বডি আপনারা চাইলে অন্য এক্সপার্ট নিযুক্ত করতেই পারেন। তবে এ নিয়ে আদালত কোনও নির্দেশ দেবে না।